title: Maiden Castle (ralma)
text: Bak mon alubdafa edja, pieyena tcarma moe anambe zo exoneyer. Tiyir tawafo juro abrotcafo gu 546 m- dem vokeon toloy kelor solumon ice 19.5 m- wale sint. Jontika tcarma moe naboxa zo renzayad ise tid cugexa namion gu awalkik, voxen larde tcarma ke Maiden Castle moe meka naboxa tigir, kasafa rieta tir da ina va kima wale toloy seg rotir tcalayar numen batcoba va ayafa tegira moe ant bria remi aluboya decemda kaiki vegedura va pieyena tcarma co pebuyur. Moni 1800 AGJ, titi Iyekotugal, bria zo tucuayar aze ta tawamidura zo malsaveyer, voxen sid kalion di zo puskeyer numen debak gire zo jovleyer. Bana jovlesa rekola kali Azilugal jijayar ugale ralma zo vegeduyur. Pieyena tcarma ton kesimi lapteyer isen remi bata rekola kota vegedura moe tcarma zo taruteyer.